मुुंडावर को एक माह में शौच मुक्त बनाने पर की चर्चा
मुंडावरपंचायत समिति सभागार में स्वच्छ भारत मिशन को लेकर कार्यशाला का आयोजन किया गया। इसमें स्वच्छ भारत मिशन के नेशनल ट्रेनर अजय सिन्हा ने खुले में शौच से होने वाले दुष्परिणामों के विषय पर प्रकाश डालते हुए कहा कि आज भी पचास प्रतिशत लोग खुले में शौच करते हैं जिससे बीमारियां पनपती हैं। उन्होंने कहा कि पंचायत समिति की सभी ग्राम पंचायतें खुले में शौच से मुक्त हो। इसके लिए ग्राम पंचायत के सरपंचों सचिवों को एकजुट होकर काम कराना होगा। उन्होंने बताया कि 26 जनवरी तक मुंडावर पंचायत समिति की सभी 43 ग्राम पंचायते खुले शौच से मुक्त हो, इसके लिए सरपंचों, सचिवों को शपथ दिलाई गई और अलवर में 30 दिसंबर से आयोजित होने वाली चार दिवसीय कार्यशाला में सरपंचों को भाग लेने को कहा गया। कार्यवाहक बीडीओ श्यामसुंदर शर्मा ने बताया कि 2 जनवरी को मुंडावर पंचायत समिति सभागार में पुन: स्वच्छ भारत मिशन पर कार्यशाला होगी। कार्यशाला में विधायक धर्मपाल चौधरी, उपखंड अधिकारी सुदर्शनसिंह तोमर, तहसीलदार मुकुटसिंह, कार्यवाहक विकास अधिकारी श्यामसुंदर शर्मा, नीमराना पूर्व प्रधान बलवानसिंह यादव, पंचायत समिति सदस्य, ग्राम पंचायत सरपंच सचिव, जिला परिषद सदस्यों सहित प्रबुद्धजनों ने भाग लिया।
hin_Deva hin_Deva